เงินบาทพรุ่งนี้แกว่งกรอบแคบต่อ
เงินบาทวันนี้ (10 พ.ย.) ปิดตลาดที่ระดับ 35.91/94 บาท/ดอลลาร์ จากช่วงเช้าที่ระดับ 35.88/90 บาท/ดอลลาร์
10 พ.ย. 2558

นักบริหารเงิน เปิดเผยถึงเงินบาทวันนี้ (10 พ.ย.) ปิดตลาดที่ระดับ 35.91/94 บาท/ดอลลาร์ จากช่วงเช้าที่ระดับ 35.88/90 บาท/ดอลลาร์
วันนี้เงินบาทค่อนข้างจะเคลื่อนไหวในกรอบแคบๆ เนื่องจากยังไม่ค่อยมีปัจจัยสำคัญที่จะส่งผลต่อตลาดเงินมากนัก ซึ่งนักลงทุนยังรอดูตัวเลขเศรษฐกิจสำคัญของสหรัฐฯ ที่จะประกาศในช่วงปลายสัปดาห์นี้ เช่น จำนวนผู้ขอรับสวัสดิการการว่างงาน และดุลงบประมาณของรัฐบาลกลางสหรัฐ เป็นต้น
“วันนี้บาทค่อนข้างนิ่งๆ ไม่เคลื่อนไหวมากนัก ยังไม่ค่อยมีปัจจัยอะไรเด่นๆ ตลาดคงรอดูตัวเลข Jobless Claims ของสหรัฐฯ ในคืนวันพฤหัสนี้ก่อน” นักบริหารเงินกล่าว ขณะที่คาดว่าพรุ่งนี้เงินบาทจะเคลื่อนไหวแคบๆ ในกรอบ 35.85-35.95 บาท/ดอลลาร์
 
ที่มา: สำนักข่าวอินโฟเควสท์